تونس نینگ سابق جمهوررئیسی زین العابدین بن علی وفات ایتدی.
بن علی نینگ آقلاوچیسی منیر بن صالحه, اجتماعی ترماق لر آرقه لی بیرگن بیاناتیده, موکلی نینگ, سعودی عربستان نینگ جده شهریده, کسلخانه ده وفات ایتگن لیگی نی بیلدیردی.
بن صالحه, اوتگن هفته ده بیرگن بیاناتیده, بن علی نینگ, کسل بولگن لیگی سببلی کسلخانه گه آلیب باریلگن لیگی نی بیلدیررایکن, ساغلیق وضعیتی نینگ یمان ایکن لیگی نی معلوم قیلگن ایدی.
خلقی گه باسیم قیلگن بیر جمهوررئیس بولگن لیگی بیلدیریلیاتگن بن علی نینگ, اوتگن هفته ده کسلخانه گه آلیب باریلگن لیگی نینگ بیلدیریلیشی آرتیدن جنازه سی نینگ تونس گه آلیب باریلیشی نینگ ممکن ایکن لیگی یاکه ایمس لیگی توغریسیده بحث و مناظره لر باشلب کیتگن ایدی.
تونس نینگ سابق جمهوررئیسی 83 یاشلی زین العابدین بن علی, قدرت دن توشگن 2011- ییل 14 جنوری کونیدن بیری سعودی عربستان ده یشه ماقده ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
